Edgar Savisaare inglise keele oskusest ma ei tea tegelikult suurt midagi. Pole lihtsalt iialgi kuulnud teda inglise keelt rääkimas. Kuid europarlamendi valimiste kontekstis on see tegelikult pseudoteema. Savisaar ei lähe nagunii europarlamenti. Tema laupäevane valimiskonverentsi kõne kinnitas veel kord, et Keskerakonda huvitavad need valimised eelkõige Eesti sisepoliitika instrumendina.